Prestranek, 11. 4. 2023

Spoštovani!

Na Prestranku in v okoliških vaseh bo **v soboto, 15. aprila 2023, ob 9.00**, organizirana tradicionalna čistilna akcija, kateri se bo priključila tudi naša šola.

Ker si želimo, da se nam pridruži čim več mladih, bodo sodelujoči učenci nagrajeni s kuponi za domače naloge.

Učenci se akciji lahko priključijo v svojem kraju ali pa pridejo na šolo in sodelujejo tam.

Šola bo v znak pomembnosti dogodka po vaseh poslala učitelje, ki bodo pomagali polepšati lokalno okolje.

Vreče in rokavice bodo delili predstavniki vasi oz. na čistilno akcijo prijavljena društva in posamezniki.

Upamo, da boste z zgledom tudi vi pokazali otrokom, da je skrb za okolje ena temeljnih vrednot sodobnega sveta.

Se vidimo v soboto!

*Vodstvo šole*